ธกส.เคาะประกันภัยข้าวไร่ละ129.47บาท
คลังชงประกันภัยปลูกข้าว 129.47 บาทอต่อไร่ ให้ ครม.เห็นชอบ ให้เกษตรจ่าย 50 บาทต่อไร ที่เหลือรัฐบาลจ่ายสมทบ
25 มิ.ย. 2555

คลังชงประกันภัยปลูกข้าว 129.47 บาทอต่อไร่ ให้ ครม.เห็นชอบ ให้เกษตรจ่าย 50 บาทต่อไร ที่เหลือรัฐบาลจ่ายสมทบ
นายนายลักษณ์ วจนานวัช ผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธนาคารได้เบี้ยประกันภัยข้าวนาปี ฤดูกาล 2555 ให้กระทรวงการคลังเสนอให้คณะรัฐมนตรี (ครม.) เห็นชอบในวันพรุ่งนี้ โดยเบี้ยประกันอยู่ที่ 129.47บาทต่อไร่ โดยรัฐบาลจ่ายสมทบ 69.47 บาทต่อไร่ เกษตรกรจ่ายเบี้ย 50 บาทต่อไร่ และ ธ.ก.ส. จ่ายให้ 10 บาทต่อไร่
ทั้งนี้เบี้ยประกันดังกล่าวลดลงจากอัตราเดิม 210 บาทต่อไร่ ที่เสนอ ครม. ไปก่อนหน้านี้ แต่นายกิตติรัตน์ ณ ระนอง รองนายกรัฐมนตรี และ รมว.คลัง ได้ให้กลับมาทบทวนใหม่ เพราะเห็นว่าค่าเบี้ยประกันสูงไป
นายลักษณ์ กล่าวว่า เงื่อนไขการประกัน เกษตรกรจะได้รับการประกันข้าวตั้งแต่เริ่มปลูก หากได้รับความเสียหายจากภัยธรรมชาติจะได้รับการชดเชย 1,111 บาทต่อไร่ ในส่วนภัยที่เกิดจากศัตรูพืชจะได้รับการชดเชย 555 บาทต่อไร่
ทั้งนี้ เมื่อนำค่าชดเชยไปร่วมกับในส่วนที่กระทรวงเกษตรและสหกรณ์การเกษตร ต้องจ่ายชาวนาที่ได้รับความเสียหายอีกไร่ละ 2,222 บาท ทำให้เกษตรได้รับเงินทั้งสิ้น 3,333 บาทต่อไร่ ใกล้เคียงกับต้นทุนการปลูกข้าวที่อยู่ไร่ละไม่เกิน 4,000 บาท